**Zápisnica č. 7 zo zasadnutia Obecného zastupiteľstva v Malom Záluží,**

**ktoré sa konalo dňa 24.9.2012 o 18.00 v kancelárii obecného úradu.**

**Program zasadnutia OZ :**

1, Privítanie – schválenie programu schôdze, určenie overovateľov zápisnice.

2, Kontrola uznesení

3, Predloženie správy auditora o hospodárení obce za rok 2011

4, Návrh na zmenu VZN o miestnych daniach a miestnom poplatku za komunálne odpady

5. Hodový futbalový turnaj „ O pohár starostky M. Zálužia „

6,Odsúhlasenie finančných prostriedkov na „Posedenie s dôchodcami „

7, Diskusia

8, Záver

Prítomní : viď prezenčná listina , ospravedlnený : p., Fuska Miroslav

Zapisovateľ : Emília Strihová

Overovatelia zápisnice : Mgr. Velikovová Anna , Proksa Ľuboš

1, Zasadnutie OZ zahájila starostka, ktorá prítomných členov OZ a HK p. Vieru Marečkovú privíta-.

la. Vzápätí boli určení overovatelia zápisnice p. Mgr. Velikovová a p. Proksa . Nakoľko nikto nemal

žiadnu pripomienku ani doplňujúci návrh k programu zasadania starostka program dala schváliť.

Hlasovanie: Za : 4 Proti : 0 Zdržal sa :0

2, Kontrola uznesení : Uznesenie č. 15/2012 – odsúhlasených 300 € na Rozlúčku s letom – splnené

16/2012- úhrada doplnkového projektu s Programu Leader vo

Výške 666€ - v riešení

17/2012- schválený prevod pozemku Registra „C“ - splnené

3, Hlavná kontrolórka p. Marečková prečítala prítomným poslancom správu a stanovisko auditorky

Ing. Serenčéšovej k záverečnému účtu obce Malé Zálužie za rok 2011. Stanovisko znie : Podľa môjho

názoru účtovná uzávierka poskytuje vo všetkých významných súvislostiach pravdivý a verný obraz

finančnej situácie obce Malé Zálužie k 31.12.2011 a výsledky jej hospodárenia a peňažné toky za rok

končiaci k uvedenému dátumu v súlade so zákonom o účtovníctve.

4, Nakoľko sa blíži koniec roku a čas možných zmien VZN o daniach a komunálnych odpadoch, p.

Marečková dala návrh na znovuprepočítanie  výhodnosťi poplatkov za odvoz komunálneho odpadu.

Poslanci majú prehodnotiť spôsob účtovania poplatkov za odvoz TKO – či to bude tak ako doteraz na

domácnosť, alebo sa to bude prepočítavať a účtovať na obyvateľa . Kedže sa pripravuje novela zákona

o daniach, počkáme s VZN.

5. Organizáciou hodového turnaja poverila starostka p. Petra Novotného . Malé Zálužie bude mať 3

futbalové tímy, jeden tím z Nových Sadov a dva tímy z Lužianok. Spolupracovať budú všetci

športovci, ktorí navštevujú našu posilňovňu a tiež multifunkčné ihrisko. Sada pohárov pre ocenené

mužstvá I – III sú už zakúpené, na občerstvenie použijeme minerálku, ktorá nám ešte zostala po

Rozlúčke s letom a rozhodcu si hráči musia vybrať z vlastných radov. Voľba padla na Mareka Strihu,

ak bude hrať, zastúpi ho niekto iný. Guláš sa tohto roku na hody variť nebude.

6,P. Velikovová dala OZ do pozornosti akciu pripravovanú Kultúrnou komisiou – Posedenie

s dôchodcami, ktorá sa bude konať dňa 14.10.2012 o 14,00 hod v sále kultúrneho domu .

Akcia je pripravená v rámci Októbra - Mesiaca úcty k starším .Súčasťou tejto akcie budú aj

blahoželania našim seniorom pri významných životných jubileách -, 70, 75 , 80, 85 a viac rokov.

Tento rok máme 12 jubilantov a na túto akciu sme odsúhlasili 180 €.

Hlasovanie: Za : 4 Proti : 0 Zdržal sa :0

7, V diskusii starostka informovala o návšteve / zatial neoficiálnej / inšpektora SOZA – týkajúcej sa

našej Rozlúčky s letom. SOZA sme mali 30 dní dopredu ohlásiť akciu a do 7 -mich dní po ukončení

akcie spísať repertoár speváckych súborov a odoslať na hodnotenie.

P. Mgr. Velikovová navrhla zrušiť pripravovanú Katarínsku zábavu z dôvodu nezáujmu občanov

o takéto akcie. Zistili sme po aj pri „Rozlúčke....“, kde gro návštevníkov boli spevácke súbory a cudzí

občania. Starostka zrušila na deň 24.11. 2012 rezervovaného discjockeya p. Mikloša.

Ďalej starostka informovala OZ o projekte obecnej kanalizácie, začali sa rokovania s firmou Staveko

O vybavovaní projektu, územnom pláne , vybavovaní financií – eurofondy na kanalizáciu v našej obci.

Po stretnutí s konanetoľom Staveka p. Sahúlom bude starostka bližšie informovať o stave

rozpracovanosti projektu.

Na záver starostka všetkým zúčastneným poďakovala za aktívnu účasť.

V Malom Záluží dňa 24.9.2012

Zapísala : Emília Strihová

Overovatelia zápisnice : Mgr. Anna Velikovová

Luboš Proksa

**Uznesenie**

**zo zasadnutie obecného zastupiteľstva obce Malé Zálužie zo dňa**

**24.9.2012 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie** :

- Správu auditora o hospodárení obce Malé Zálužie za rok 2011

1. **Schvaľuje** :

* Program schôdze

1, Uznesenie č. 18/2012

Finančný príspevok vo výške 180 € na posedenie s dôchodcami

pri príležitosti ich životných jubileí.

V Malom Záluží 24.9.2012

Zapísala : Emília Strihová